Document ID: /fineweb-2-swissfilter-quality_10-filterrobots/filtered/01308.jsonl.gz/1268

Lajme
Ali Ahmeti, diasporës shqiptare: Të bëhemi bashkë për Kërçovën
Sipas Ahmetit shqiptarët duhet të bashkohen për Kërçovën duke lënë anash ndasitë
Kreu i BDI-së në Maqedoninë Veriore, Ali Ahmeti, u ka bërë thirrje shqiptarëve, e në veçanti diasporës, që në garën e balotazhit më 31 tetor shqiptarët të kontribuojnë në rikthimin e Kërçovës.
“Një nga sfidat më të mëdha që kemi pasur gjatë këtyre viteve është kthimi i Kërçovës në duart tona dhe sot nuk duhet të lejojmë që të na kthehet historia prapa”, ka shkruar ndër të tjera Ahmeti.
Postimi i plotë:
Bashkë jemi sfiduar në shumë raste dhe nuk jemi dorëzuar kurrë.
Kemi qëndruar të fortë sepse kemi qenë bashkë, si një popull i tërë i përkushtuar për vendlindjen tonë.
Një nga sfidat më të mëdha që kemi patur gjatë këtyre viteve është kthimi i Kërçovës në duart tona dhe sot nuk duhet të lejojmë që të na kthehet historia prapa.
Të dashur qytetarë të Kërçovës, shumë e dashura mërgatë e jona në diasporë, unë po ju thras, si biri juaj, si vëlla i juaji, si një prej jush, i shqetësuar për fatin e vendlindjes sonë po bëj apel që të tregojmë dhe demonstrojmë që jemi të bashkuar më 31 tetor për vendin tonë, për tokën tonë, për amanetin e të parëve tanë.
Shumë të dashur qytetarë që jetoni në mërgim, ju shumë të respektuar motra e vëllezër,
Përmes këtyre rreshtave ju bëj thirrje që të bëhemi bashkë edhe një herë për Kërçovën tonë.
Kërçovën tonë nuk duhet të lejojmë që të cënojë askush.
Andaj, të lëmë anësh të gjitha ndasitë dhe të përqëndrohemi tek ajo që na bashkon, tek Kërçova jonë dhe më 31 tetor të gjithë rrugët të na sjellin në vendlindje.
Bashkë e filluam këtë rrugëtim dhe bashkë duhet ta vazhdojmë, ju mirëpres që ta ribëjmë historinë më 31 tetor duke rrethuar numrin 3.
Bashkë vazhdojmë.
LAJME INTERESANTE NGA INTERNETI
Të tjera nga Lajme
E-Diaspora
-
Profesori i njohur shqiptar në Zvicër i kundërpërgjigjet Kurtit Sipas tij, Kurti ka këshilltarë jo të informuar mirë...
-
Si iu arsyetua Albin Kurti diasporës pas kushtëzimeve për të ardhur në vendlindje?
-
MA35 ia vonon vizën, gruaja nga Vjena mund ta humbasë terminin te mjeku i dhëmbëve në Kosovë
-
Gjermani
Një interniste e suksesshme shqiptare në spitalin gjerman
-
Kantoni St. Gallen pret diplomatët nga Kosova
Jeta në Zvicër
-
Punëtorët nga Kroacia, përfundimisht të barabartë në tregun zviceran të punës Me vendimin më të ri, punëtorët kroatë trajtohen përfundimisht në baza të barabarta me shtetasit e...
-
Nga nesër me këto masa të reja në Zvicër
-
10 ditë karantinë për të pavaksinuarit që udhëtojnë nga Zvicra në Gjermani
-
Presidenti zviceran: Masat mund t`i shtrëngojmë edhe vetëm për të pavaksinuarit
-
Pse Gjeneva refuzoi të zgjasë orarin e dyqaneve të shtunave